שיחה:אריה אליאב

message: מה עושים עם שם הערך הזה?
זה לא מקובל לכתוב שם ערך כזה. 
אבל למה להעביר אותו? לאריה אליאב, או דוקא ללובה אליאב?
eman
replies: text: העברתי לאריה אליאב, ועשיתי REDIRECT מלובה אליאב. תהיה לנו בעיה עם שר האוצר לשעבר אברהם (בייגה) שוחט, שזה שמו הרשמי (ראה, למשל, חתימתו בספר החוקים, בסוף חוק זה). דוד שי 09:47, 26 מאי 2004 (UTC)
replies: text: :אני סבור שעדיף להעביר ללובה אליאב, שמו המקובל. ‏odedee • שיחה 17:57, 28 במאי 2008 (IDT)
replies: text: ::הערך הזה נמצא במצב של תת-עריכה, ויש בו גם הרבה שטויות (למשל, אשכול "הממורמר" ב-1968), אבל לפחות שם הערך צריך להיות כמו שמו של האיש כפי שהוא קרא לעצמו וחתם בו את כל ספריו: אריה לובה אליאב.23:57, 22 ביוני, 2010
thread_title: שם הערך

message: האם שמו הפרטי העברי ניתן לו בלידתו? תמוה. ד.ט 22:35, 14 במרץ 2007 (IST)
thread_title:  שמו בלידתו אריה ליפשיץ? 

message: לא מובן מדוע ישנם בורים עקשניים, שמחזירים שוב ושוב את סמל הפלמ"ח לערך של לובה אליאב. לובה אליאב לא היה פלמחניק וממילא לא היה בפלמ"ח. כל מי שמעוניין לדעת, יפתח את המבוא למהדורה החדשה של ספרו, "הספינה אולואה", ויקרא את התיאור האוטוביוגרפי של אליאב עצמו.
אכן, היה לו קשר הדוק לפלי"ם, אליאב היה חבר ב"מוסד לעלייה ב'", ואחרי מלה"ע השנייה צורפו עשרות ימאים מהפלי"ם למוסד לעלייה, כדי להשתתף במבצעי ההעפלה דרך הים ( על האנייה אולואה, שלובה פיקד עליה היה, למשל, איש הפלי"ם ניסן לויתן [היום פרופ' לכלכלה בירושלים]). המוסד לעלייה עסק, כידוע, גם בהעפלה דרך היבשה ובפעילות בתוך אירופה אחרי המלחמה.
replies: text: באתר הפלמ"ח מופיע בחיפוש החברים אחד, אריה אליאב. האם אין מדובר בנשוא הערך? ‏odedee • שיחה 12:53, 18 בדצמבר 2009 (IST)
replies: text: :לובה אליאב לא היה בפלמח - נקודה. נא עיין בביוגרפיה שלו באתר הכנסת או באתר הוצאת "עם עובד" (שבה הוציא את ספריו). בכלל, אני מציע לך לקרוא את הספר האוטוביוגרפי של לובה אליאב "טבעות שחר" (או כאמור, את ההקדמה למהדורה החדשה של "הספינה אולואה"). האיש עתיר זכויות, אבל מה לעשות - בפלמ"ח הוא לא היה! באתר הפלמח מוזכר השם אריה אליאב - נו אז מה? אין שם שום פרט ביוגרפי, ששייך ללובה אליאב, שום אזכור, לא שם מחתרתי ולא כינוי חיבה. חפש כל שם אחר של פלמחניק, רבין, חיים חפר, דדו, ברלב, סטף ורטהיימר או ניסן לויתן, ששירת תחת לובה אליאב על הספינה אולואה, ותראה שמופיע באתר כרטיס ביוגרפי מלא שלהם.

text: :בכלל, הערך של אליאב מלא שיבושים וחסרים בו פרטים חשובים, והוא זקוק לעריכה מסיבית. אבל איך אפשר לערוך אותו אם על מלה אחת, הפלמ"ח, מתקיים ויכוח סרק ו"עורכים" מטעם עצמם מחזירים שוב ושוב את סמל הפלמ"ח לערך הזה?
thread_title:  לובה אליאב לא היה בפלמ"ח ולא בפלי"ם 

message: שמו לא היה אריה אליאב. שמו גם לא היה לובה אליאב. ואם להיות נודניקים, שמו גם לא היה לובה אריה אליאב. חוץ מזה שקראו לו אריה לובה ליפשיץ בעבר, לא היה לו שום שם אחר חוץ מאריה לובה אליאב. אין סיבה ששם הערך לא ייקרא כמו שמו.
טרול המתים שיחה, 12:19 31 במאי 2010 (IDT)
thread_title: שמו

message: בשנים 1941-2  שרת לובה אליאב בבסיס תותחי החוף  בקרית ים.  בספרו "הרוח לא יקח"  בעמודים  148-9  הוא מזכיר את הפרק הזה...
thread_title:  שרת בבסיס תותחי החוף בקרית ים 

message: הקישור לכתבה של אטילה שומפלבי צריך להתחיל בטור אחד עם יתר הקישורים שמתחתיו, לא הכותרת שמעליו. זה נראה לי כמו באג, כי אני לא רואה מה לא בסדר ברישום של הקישור.
Tselly - שיחה
thread_title:  קישורים חיצוניים - באג? 

message: אני מכירה את משפחת אליאב ולא ציינתם את הקשר של לובה אליאב עם חיים נחמן ביאליק ואת המשפט המפורסם שכתב ביאליק ללובה:"תהיה קל כצבי וגיבור כאריה,לעבוד עבודת עמך" Henya - שיחה 17:38, 24 באפריל 2012Henya - שיחה 22:07, 24 באפריל 2012 (IDT)
#REDIRECT אריה אליאב
thread_title:  שינויים בערך של לובה אליאב 

message: בסדר גמור אך אני רוצה הרחבה של הדברים 89.139.157.33 21:30, 18 ביוני 2012 (IDT)
thread_title:  משוב מ-18 ביוני 2012 

message: Eman החליט, שלובה אליאב לא היה סופר ומחק את התואר מהערך... ראשית, כל הלשונאים החשובים, ובכללם בן-יהודה ואבן-שושן, מגדירים סופר בהגדרות החלות ללא כל ספק גם על הוגה דעות. אבן שושן קובע, למשל, שמסאי גם הוא סופר!
אבל יותר מכך - לובה אליאב כתב לא רק ספרי הגות אלא ספרים כמו "הספינה אולואה", המתאר את סיפורה של אוניית המעפילים חיים ארלוזורוב, "טבעות שחר" השזור סיפורים אוטוביגרפיים לרוב, "בין הפטיש למגל" המתאר את שליחותו ההירואית בברית המועצות הקומוניסטית במסווה של דיפלומט; על כריכת הספר בהוצאת "עם עובד" נכתב שהספר מתאפיין ב"סיפור חוויותיו העזות והסתכלויותיו של אדם בעל עין חודרת וכושר ביטוי, המחונן בהומור והמיטיב לתאר טיפוסי-אדם ומקומות". על כתיבת הספר הזה זכה לובה בפרס אוסישקין; ועוד כהנה וכהנה. אגב, הרצל היה גם סופר ולא רק הוגה דיעות, וכך מצוין בערך שלו בוויקיפדיה. צ'רצ'יל זכה בזכות ספרי ההיסטוריה שלו בפרס נובל לספרות. גם כאן - עוד כהנה וכהנה.
לובה אליאב היה סופר. נקודה.85.64.60.11 08:52, 5 בדצמבר 2016 (IST)
replies: text: אכן, אני תומך בדברי האלמוני, אליאב היה סופר. בברכה. ליש - שיחה 09:13, 5 בדצמבר 2016 (IST)
replies: text: :בוויקיפדיה העברית נהוג לכנות "סופר" מי שעוסק בכתיבת סיפורת. מחבר של ספרי עיון, גם אם הוא עושה זאת בכישרון רב, אינו קרוי כאן סופר. לא קראתי את הספרים המוזכרים כאן, אבל לפי תיאורם נראה לי שלפי ההגדרה הנהוגה אצלנו זהו מצב גבולי. דוד שי - שיחה 10:25, 5 בדצמבר 2016 (IST)
replies: text: ::יש לי בביתי את "הספינה אולואה", בלטריסטיקה לכל דבר, לא גבולית, ספרות יפה. בברכה. ליש - שיחה 10:31, 5 בדצמבר 2016 (IST)
replies: text: :::אני תומכת בהגדרה "סופר" ללובה אליאב, בהתאם להגדרת Writer בוויקיפדיה האנגלית.שלומית קדם - שיחה 10:43, 5 בדצמבר 2016 (IST)
replies: text: ::::אם "הספינה אולואה" הוא ספרות יפה, אקבל את הקביעה שאליאב היה גם סופר (בלי לשנות את עמדתי בשאלה מהו סופר). דוד שי - שיחה 10:54, 5 בדצמבר 2016 (IST)
replies: text: :::::"הספינה אולואה" היא תיאור אוטוביוגרפי של לובה אליאב כמפקד ספינת המעפילים חיים ארלוזורוב. הוא עושה זאת בכישרון, אבל זאת אינה סיפורת. אביהו • שיחה 14:04, 5 בדצמבר 2016 (IST)
replies: text: ::::::כל יום לומדים דבר חדש. ידידי אביהו, האם אתה טוען שרומן המבוסס על פרשה אמיתית לא נחשב לספרות/סיפורת? אתה מודע לכך שטענה כזאת יכולה לחסל את כל הספרות האוטוביוגרפית וכל הספרות הביוגרפית וכל רומני המפתח וכל ספרי המסע ועוד ועוד ועוד. זו אחריות כבדה לחסל חלק גדול כל כך מהספרות... מכל מקום, הספר המדובר הוא "הספינה אולואה" ולמיטב זכרוני (לא קראתי אותו לאחרונה) באף מקום בספר לא כתוב שמדובר בספינה "חיים ארלוזורוב" ואף אחד לא ערב לכך שהכל תיעודי ואין המצאות ספרותיות לשם מילוי חללים ויצירת עניין. כך מתואר הספר:

text: "מפקדה של אניית-מעפילים רבת-עלילות מספר כאן את המוצאות אותו ואת חבריו בסיפור מרתק, שהוא גם רומן-ריגול על כל סממניו, גם סיפור אהבה וגם פרק רב השראה בקורות המחתרת של עליה ב'.

text: שלשלת ההרפתקאות המשתרעת על פני נמלי ים התיכון ואירופה המערבית;

text: הפגישה עם ניצולי השואה;

text: המגע עם בני עמים רבים – מאנגלים וערבים, תורכים ויוונים ועד איטלקים וצרפתים, סםרדים ובני סקנדינביה;

text: דמויותיהם של חבריו לשליחויות המסוכנות – מהם שהשתתפו לאחר זמן במערכות ישראל, לרבות מלחמת ששת הימים;

text: כל אלה מתוארים בדבריו של עד נאמן שהוא גם מספר מלידה.

text: סיפורו האמיתי של "ארטור" (הוא אריה לובה אליאב) מחיה ימים סוערים בראשית היישוב, שמהם תוצאות לעלילות צה"ל בזמן הזה.

text: הספר זכה להצלחה בינלאומית ותורגם לחמש לשונות."

text: בברכה. ליש - שיחה 15:43, 5 בדצמבר 2016 (IST)
replies: text: :שני דברים בקצרה. האחד סיפורת מוגדרת בערך כ יצירות "הכתובות בפרוזה (להבדיל משירה), שעלילתם אינה מציאותית אלא פרי דמיונו של הסופר (להבדיל מיצירות להן יש יסוד מבוסס מציאות, כדוגמת ביוגרפיות, היסטוריות וכיוצא בזה)". מכאן שאכן "הספרות האוטוביוגרפית וכל הספרות הביוגרפית וכל רומני המפתח וכל ספרי המסע" אינם סיפורת (אני לא נכנס לשאלה האם מי שכותב כאלו ראוי להיקרא סופר). שנית, כבר בעמוד 6 בספר כותב אליאב כי אולואה הוא שמה המקורי של חיים ארלוזורוב. למיטב זיכרוני (קראתי אותו מזמן), כל האירועים בספר אכן קרו, כולל הפגישה עם אשתו לעתיד טניה. אביהו • שיחה 18:46, 5 בדצמבר 2016 (IST)
replies: text: ::אני אסתפק בתשובה אחת, צריך לקרוא את המשך הערך על סיפורת ואז מגיעים לסוגי הסיפורת, שם כתוב גם:

text: ::"סיפורת בחלקו - סיפורת המערבת בתוכה נושאים שלא מן הסיפורת. לדוגמה - סיפורת המבוססת על מקרה אמיתי, או ביוגרפיה משוכתבת מחדש." אני חושב שזה סוגר את הדיון, לא הייתי רוצה שיהיה ערעור על מעמדם של ספרים, דוגמת "מגילת סן מיקלה" או "העולם של אתמול", סיפורת משובחת. בברכה. ליש - שיחה 19:33, 5 בדצמבר 2016 (IST)
replies: text: :::אני לא חושב שיש בינינו ויכוח על כך שספר המערב מציאות עם דימיון הוא סוג של סיפורת. אני יכול להביא דוגמה נוספת, הרבה פחות ידועה (וגם לא תורגמה לעברית) פרנאו מנדש פינטו שכתב את הספר "מסעות" שמערב אירועים שהשתתף בהם, אירועים  שקרו בפועל והוא שמע עליהם מאחרים ותוארו בספר כאילו השתתף בהם עם אירועים שהם פרי דימיונו. הנקודה היחידה שבה אני חולק עליך היא שלמיטב זיכרוני הדוגמה שנתת לגבי לובה אליאב אינה כזו. בניגוד למה שחשבת לא מדובר בספינת מעפילים פרי דימיונו של אליאב, אלא באירועים אמיתיים. אין לי בעיה שהוא יוגדר כסופר, פשוט רציתי להעמיד דברים על דיוקם. אביהו • שיחה 20:12, 5 בדצמבר 2016 (IST)
replies: text: ::::"חבלים" של חיים באר הוא דוגמה לספר שאיש אינו חולק על כך שהוא סיפורת, אבל הוא מבוסס במידה רבה על חייו של באר. גם "על דעת עצמו" של נורית גרץ שייך לסוגה זו, ואולי גם "סיפור על אהבה וחושך" של עמוס עוז. השאלה היא האם גם "הספינה אולואה" שייך לסוגה זו, של רומן אוטוביוגרפי (או רומן ביוגרפי), או שהוא פשוט אוטוביוגרפיה? דוד שי - שיחה 20:41, 5 בדצמבר 2016 (IST)
replies: text: :::::יש עכשיו הפסקה במשחק של מכבי חיפה, אז אנסה להרחיב את תשובתי. ראשית, אליאב סופר, הן בזכות ספרי הסיפורת והן בזכות המסות שלו, כי גם מסאי הוא סזפר לכל דבר. קשה מאוד ולדעתי בדרך כלל מיותר להפריד בין מסאי ובין כותבי עלילות בדיוניות, כי גם מסאי, דוגמת אפלטון מערב בכתיבת המסה שלו בן שיח דמיוני, אמצעי נוח להצגת רעיונותיו בדו-שיח מפוברק. כך גם ביוגרפיות (ראו את הביוגרפיות שכתב צוויג) ואוטוביוגרפיות, שכבר הזכרתי, ספרי מסע כמו "מסע באקספרס הטפגוני הישן", "בחזרה מטויצ'י", "הודו" של קרליבך, "נו בי מי" ועוד, הם דוגמה לספרות במיטבה. מה שלא אמור להיכלל הם המקבילה הספרותית לסרט דוקומנטרי, תופעה נדירה למדי. בסוגי הספרות, שהזכרתי, מלאכת הסופר באה לידי ביטוי בניסוחים, בארגון העלילה, שלא חייבת להיות קווית, בהוספת הרהורים, זכרונות והקשרים חיצוניים ולעתים בהוספת דברים שלא היו ולא נבראו מחוץ לדמיונו של הסופר. אני חייב לחזור למשחק, מי יודע מה יקרה בלעדי. בברכה. ליש - שיחה 22:10, 5 בדצמבר 2016 (IST)
replies: text: ::::::ליש, משפט הסיום של דבריך, "אני חייב לחזור למשחק, מי יודע מה יקרה בלעדי", שיש בו דמיון ופיוט, הופך גם אותך לסופר. דוד שי - שיחה 22:21, 5 בדצמבר 2016 (IST)
replies: text: ::::::: ליש - שיחה 22:57, 5 בדצמבר 2016 (IST)
replies: text: ::::::::לשאלה ששאלת דוד יש שתי תשובות (חוזרות ונשנות במהלך הפתיל הארוך). ליש זוכר שמדובר בסיפור בדיוני המבוסס על אירועים אמיתיים ואני זוכר שמדובר בסיפור אוטוביוגרפי. אבל גם אם אני צודק זה לא צריך למנוע את הגדרת לובה אליאב כסופר (שזה מה שהתחיל את כל הפתיל). אביהו • שיחה 07:04, 6 בדצמבר 2016 (IST)
replies: text: :::::::::לא ייאמן, הפעם דוד שי איננו מדייק - או לפחות מחסיר - במובאה של הגדרת "סופר" בוויקיפדיה... בערך סופר נכתב במפורש: "סופר הוא אדם העוסק בכתיבת סיפורת - ספרים, סיפורים קצרים ומסות (לעתים נקרא כך גם מי שעוסק בכתיבת ספרי עיון)". ספריו וכתביו של לובה אליאב כוללים את כל צורות הכתיבה בפרוזה. למשל, "לב חדש ורוח חדשה" הוא מסה על ערכים חברתיים ומוסריים בתנ"ך, ובראשם השלום. "טבעות שחר" ו"טבעות עדות" הם לקטי סיפורים השזורים בביוגרפיה של כותבם. "הספינה אולואה", הספר שנזכר לעיל, הוא סיפורה של אוניית המעפילים "חיים ארלוזורוב" שבו משולבים פרקים מהביוגרפיה של אליאב. "משל השחף", משל קצר בפרוזה הוא דוגמה לכתיבתו האליגורית. מה שאולי איננו נכלל כ"ספרות" הוא המחקר שכתב אליאב בשהותו כפרופסור אורח ב"הרווארד" ב-1979-1980, שהוא תוכנית כמעט אוטופית על שיתוף פעולה פדרטיבי בבוא השלום בין ישראל, ירדן ופלסטין כי תקום.85.64.60.11 15:09, 6 בדצמבר 2016 (IST)
replies: text: ::::::::::אלמוני, דוד שי לא החסיר, כשכתב את אשר כתב הגדרת הסופר לא כללה מסאי. רק לאחר מכן תוקנה ההגדרה. לעצם העניין, לא הזכרת את העתידנות ב"ארץ הצבי", בעיני ספר זה לבדו היה מכתיר אותו כסופר בעל חזון. בברכה. ליש - שיחה 16:49, 6 בדצמבר 2016 (IST)
thread_title:  לובה אליאב היה גם היה סופר 

message: התמונה בראש הערך באיכות גרועה, , לא עדיף ליצור נגזרת של התמונה השנייה בערך כתמונת פורטרט שלו? ביקורת - שיחה 16:13, 8 ביוני 2017 (IDT)
replies: text: . Geagea - שיחה 11:28, 9 ביוני 2017 (IDT)
thread_title:  התמונה 

message: לובה אליאב נפטר 88 שנים, ששה חודשים ותשעה ימים אחרי יום לידתו (לפי הלוח הכללי). האם לפי הנהוג בוויקיפדיה הוא בן 88 או בן 89? ואם מעגלים תמיד כלפי מטה, האם מי שנפטר יום לפני יום הולדתו ה-120, יכתבו לגביו שנפטר בגיל 119?85.64.60.11 22:20, 5 ביולי 2017 (IDT)
replies: text: לגבי אליאב - כמובן 88. למיטב הבנתי כך גם במקרה התאורטי השני. מי שנפטר לפני יום הולדתו ה-120 לצערנו לא יהיה לעולם בן 120, לפחות עד תחיית המתים. נרו יאיר • שיחה • ט"ז בתמוז ה'תשע"ז • 17:06, 10 ביולי 2017 (IDT)
replies: text: :יש הבדל בין "בן 120" לבין "מלאו לו 120". המונח השני נכון לגבי מי שעברו 120 שנים מאז שנולד. המונח הראשון מדבר על שנה כיחידת זמן, וחוקי העיגול המתמטי אומרים שבעיגול לשלם (ושנה היא השלם כאן), 88 שנים ושבעה חודשים משמעם 89, ממש כמו 89 שנים וחמישה חודשים. פשוט מאוד!85.64.60.11 21:06, 12 ביולי 2017 (IDT)
replies: text: ::אני מתנגד להצעה המוזרה לעגל את הגיל כלפי מעלה. גילגמש • שיחה 21:57, 12 ביולי 2017 (IDT)
thread_title:  מדיניות/כללים לקביעת הגיל? 

message: מאמר מלא כינויי גנאי וחרפות שיוחסו "כאילו" לפרץ אבל כוונו במישרין לאריה אליאב  (יחיעם ויץ, הארץ, 3.9.19), האשים את אליאב בכך שהמערך בראשות פרס נאלץ בגללו להקים ממשלת רוטציה. בעקבות פרסום זה, ככל הנראה, הוסיף מאן דהוא (80.230.56.93) ב-9 בספטמבר, באמצעות מכשיר טלפון נייד, את טענת ויץ, שהקולות שקיבל אליאב בבחירות 1984 מנעו מפרס להקים גוש חוסם ולהקים ממשלת שמאל. ה"עורך" הנייד כתב ש"צעד זה הביא ביקורת רבה עליו בשמאל בטענה שהוא גרם לבזבוז קולות שעלה למערך בשלטון - למערך עצמו חסרו 100 קולות בלבד לקבל עוד מנדט, ושאר קולותיו היו מסוגלים להעניק עוד מנדט לגוש, דבר שייתכן שהיה מביא למערך את השלטון." לא זאת בלבד, שהקביעה הזאת לא נתמכת במקור מהימן, אלא נשענת, כנראה, על הנטען במאמר הנזכר (גם ויץ לא תומך את דבריו בציון מקור מוסמך, מקום או תאריך, אף שהוא פרופסור) - היא גם לא נכונה בלשון המעטה. גם אילו כל הקולות שקיבל אליאב היו הולכים כולם למערך ו/או לשולמית אלוני בראשות ר"צ, ולגוש המערך היה נוסף מנדט - פרס לא היה יכול להקים קואליציית רוב כדי להקים ממשלה. ברגע שהבטיח את תמיכת "אומץ" (עם מנדט אחד) של הורביץ במועמדותו (תמורת תיק בממשלה על חשבון המערך...) היה לו ממילא גוש חוסם, והנשיא הרצוג הטיל עליו להקים ממשלה. אך פרס לא הצליח בכך כי היתה לו קואליציה של 54 מנדטים בלבד. הן הסיעות הערביות והן המפד"ל סירבו להשתתף בממשלה שרצה פרס להקים. גם אילו היה למערך עוד מנדט על חשבון הליכוד, ותמיכה של 55 מנדטים, לגוש הימין היה רוב נגד ממשלה צרה כזאת. נוסף לכך, הטענה כאילו הקולות בשיעור מנדט, שקיבל אליאב, היו יכולים להוסיף למערך 2 מנדטים, היא טעות במקרה הטוב - הטעייה במקרה הפחות טוב. מי שבקי בעקרונות שיטת חלוקת המנדטים לפי שיטת בדר-עופר יווכח בקלות שזו טענת שקר. ובכל מקרה, גם שני מנדטים נוספים, לא היו משכנעים את הערבים מצד אחד או את המפד"ל מצד שני לחבור לפרס - כל מחנה מנימוקיו שלו.85.64.60.11 12:53, 22 באוקטובר 2019 (IDT)
thread_title:  הניסיונות לתלות באליאב את כשלון פרס 

message: :דיווח מהדף ויקיפדיה:דיווח על טעויות
זכה באות התנועה לאיכות השלטון (אביר איכות השלטון) לשנת 2000 בקטגוריית "מפעל חיים".
replies: text: הערך עודכן, תודה על הדיווח. מתקןמחשב - שיחה 15:27, 12 בינואר 2022 (IST)
thread_title:  דיווח שאורכב ב-13 בינואר 2022 

message: תאריך הלידה הלועזי שגוי, ולמרבה התדהמה - הוא שגוי גם על המצבה שלו.
תאריך הלידה העברי - כ"ג חשוון התרפ"ב, הוא 24.11.1921 ולא 21.11.1921
https://calendar.2net.co.il/?hmonth=1&hyear=5682
תאריך הלידה העברי הוא הנכון, מכיוון שאותו תאריך עברי מופיע גם על הקבר של אחותו התאומה לאה סחרוב
Nivinaor - שיחה 23:49, 31 במאי 2022 (IDT)
replies: text: זה מעניין. אין ספק שהמצבה של אריה אליאב שגויה, משום שהתאריך העברי בה אינו תואם את התאריך הלועזי. באתר הכנסת בחרו לתקן את התאריך העברי, ותאריך הלידה מוצג שם "כ' בחשוון תרפ"ב , 21/11/1921". ייתכן שהתאריך העברי שגוי בשתי המצבות, עקב טעות שעברה במשפחה. אנסה לבדוק באוטוביוגרפיה של אליאב. דוד שי - שיחה 07:05, 1 ביוני 2022 (IDT)
replies: text: :עיינתי בספרו האוטוביוגרפי "טבעות שחר", אך מצאתי בו רק שנולד "בליל חורף קר ומושלג" חצי שעה לפני שנולדה אחותו.

text: :כיוון שיש לנו שתי מצבות שבהן תאריך הלידה הוא כ"ג בחשוון, אתקן את תאריך הלידה לפי תאריך זה, ל-24 בנובמבר.

text: :לא תיקנתי בוויקינתונים, כי שם מופיעים ארבעה מקורות עם התאריך 21.11.1921 (אבל ייתכן שכולם יונקים ממקור שגוי אחד). אני מקווה שיימצא מקור אמין לתאריך לידתו. דוד שי - שיחה 10:43, 1 ביוני 2022 (IDT)
replies: text: ::קיבלתי תצלום של תעודת הזהות שלו, שבה התאריך הוא 21 בנובמבר (התאריך העברי תואם: כ' בחשון), ותיקנתי את התאריך בהתאם. דוד שי - שיחה 20:15, 18 באוגוסט 2022 (IDT)
thread_title:  תאריך לידה 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.notes.co.il/eshed/12905.asp נמצא כקישור שבור. מומלץ להוסיף https://web.archive.org/web/20051130055604/http://www.notes.co.il/eshed/12905.asp לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 14:15, 8 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://maagar.mqg.org.il/%D7%90%D7%91%D7%99%D7%A8%D7%99%D7%90%D7%99%D7%9B%D7%95%D7%AA%D7%94%D7%A9%D7%9C%D7%98%D7%95%D7%9F/%D7%90%D7%91%D7%99%D7%A8%D7%99%D7%90%D7%99%D7%9B%D7%95%D7%AA%D7%94%D7%A9%D7%9C%D7%98%D7%95%D7%9F/%D7%90%D7%91%D7%99%D7%A8%D7%90%D7%99%D7%9B%D7%95%D7%AA%D7%94%D7%A9%D7%9C%D7%98%D7%95%D7%9F2000.aspx נמצא כקישור שבור. מומלץ להוסיף https://web.archive.org/web/20191219172904/http://maagar.mqg.org.il/%D7%90%D7%91%D7%99%D7%A8%D7%99%D7%90%D7%99%D7%9B%D7%95%D7%AA%D7%94%D7%A9%D7%9C%D7%98%D7%95%D7%9F/%D7%90%D7%91%D7%99%D7%A8%D7%99%D7%90%D7%99%D7%9B%D7%95%D7%AA%D7%94%D7%A9%D7%9C%D7%98%D7%95%D7%9F/%D7%90%D7%91%D7%99%D7%A8%D7%90%D7%99%D7%9B%D7%95%D7%AA%D7%94%D7%A9%D7%9C%D7%98%D7%95%D7%9F2000.aspx לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 06:33, 7 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023) 

message: ישנו איזשהו עקשן, שחוזר ומקלקל ומשנה את ציון שנת זכייתו של אליאב בפרס ישראל. הוא מסתמך על "ארכיון כאן". מדוע איננו נכנס לאתר פרס ישראל https://israel-
prize.education.gov.il/israel-prize-recipients/tashnab-tashmag
כל המקורות האחרים, כולל הערך בוויקיפדיה על זוכי פרס ישראל, מציינים את השנה הנכונה. "רק חיים'קה שלי" יודע מהי השנה ה"אמיתית".
אלא שלובה אליאב זכה בפרס ישראל על מפעל חייו ב-1988! ‫176.230.34.172‬ 01:33, 3 במאי 2024 (IDT)
replies: text: תיקנתי והוספתי אסמכתא. דוד שי • שיחה 06:53, 3 במאי 2024 (IDT)
thread_title:  לובה אליאב זכה בפרס ישראל ב-1988